Krigsordenen av det tyske kors

Krigsordenen av det tyske kors (Kriegsorden des Deutschen Kreuzes) er en tysk militær orden fra det tredje rike, som regel omtalt som «Det tyske kors» (Deutsches Kreuz).

 Bakgrunn 

Korset ble innstiftet av Adolf Hitler 16. november 1941 og var en utmerkelse som ble gitt til soldater som hadde utmerket seg militært under andre verdenskrig. Den lå rangmessig mellom jernkorset av første klasse og jernkorsets ridderkors, men ble ikke regnet med i den offisielle serien av jernkors, da disse er en dekorasjon som eksisterte uavhengig av det nasjonalsosialistiske Tyskland, i motsetning til denne utmerkelsen. Korset ble båret sammen med disse og alltid på høyre side av brystet.

 Utforming 
mini|left|Stoffmerke som ble sydd på feltuniform
Ordenen har en noe enkel utforming, og framstår mer som en stjerne enn som et kors, og dette var en årsak til at det noe respektløst ble omtalt som «Hitlers speilegg», eller som «partiemblemet for nærsynte». Det hadde en diameter på 6,5 cm.

 Klasser 
mini|Gerhard Schmidhuber, her som oberst, med Det tyske kors og Jernkorsets ridderkors
Ordenen kom både i sølv- og gullversjon, hvor førstnevnte ble gitt til personell i støttefunksjoner, mens gullversjonen ble gitt til personell i kamp. 

For å oppnå Det tyske kors i gull, måtte man allerede ha fått det tyske jernkorset av 1. og 2. klasse. Innstillingen til det tyske kors i gull fordret i utgangspunktet fem enkeltinnsatser som hver kvalifiserte til tildeling av jernkorset av 1. klasse. 
 Det tyske kors i sølv - ca. 1 100 ble utdelt.Wehrmacht-Awards German - Cross
 Det tyske kors i gull - ca. 24 000 ble utdelt.Robin Lumsden: Medals and decorations of Hitler's Germany
 Det tyske kors i gull med briljanter – 20 stykk ble produsert, men aldri utdelt.WW2 Awards – Kriegsorden des Deutschen Kreuzes mit Brillianten

 Hvordan båret 
Ordenens var utformet som en krasjan og ble som Det spanske kors båret på høyre jakkelomme. Dersom bæreren hadde begge korsene, ble Det tyske kors båret ovenfor Det spanske kors. På feltuniform kunne også en stoffmerke benyttes og disse ble også produsert i sølv- og gullversjoner. Dersom mottakeren mottok både sølv- og gullversjonen, skulle begge ble båret på uniformen, men sølvversjonen ble ikke delt ut i særlig stor grad.

 Etter krigen 
Etter krigen ble alle ordener og alle medaljer med nasjonalsosialistiske symboler forbudt. I 1957 ble det utstedt nye versjoner av de tidligere utmerkelsene og Det tyske kors ble igjen autorisert for å bli båret i Vest-Tyskland. I denne nye versjonen var hakekorset erstattet med et jernkors for gullversjonen, mens Det tyske kors i sølv ble erstattet med Krigsfortjenestekorset med sverd. 
mini|Versjonene fra andre verdenskrig øverst, og versjonene fra 1957 nederst

 Nordmenn 
Frontkjemperen Fredrik Jensen var den eneste nordmannen som mottok denne utmerkelsen i gull.Dagbladet.no:Spansk politi på nazijakt hos norsk pensjonist, da han mottok denne 7. desember 1944Foreign holders of the German Cross in Gold mens han tjenestegjorde som kompanisjef for 7./SS-Pz.Gren.Rgt 9 «GERMANIA». Dette gjorde at han ble den høyest dekorerte nordmannen på tysk side under andre verdenskrig. 

 Se også 
 Liste over tyske militære utmerkelser 1933-1945

 Litteratur 
 Dietrich Maerz: The German Cross in Gold and Silver, B&D Publishing 2009, ISBN 9780979796920 
 Mark C. Yerger: German Cross in Silver: Holders of the SS and Police, R.J. Bender 2002 ISBN 0912138874
 Mark C. Yerger: German Cross in Gold: Holders of the SS and Police, Vol. 1-5, R.J. Bender Publ 2003-2010

 Referanser 

 Eksterne lenker 


Kategori:Det tredje rike
Kategori:Tyske militære utmerkelser
Kategori:Utmerkelser etablert i 1941